ACC เด้ง 6% เก็งไตรมาส 1 เทิร์นอะราวด์-ลุยธุรกิจพลังงาน-สาธารณูปโภค
ACC เด้ง 6% ลุ้นไตรมาส 1 เทิร์นอะราวด์ หลังบุ๊กกำไรพิเศษ 550 ลบ. ขายธุรกิจร้านอาหารเชียงใหม่ และธุรกิจพัดลม พร้อมเดินหน้าลุยธุรกิจพลังงานและสาธารณูปโภคหนุนรายได้อนาคต
ACC เด้ง 6% ลุ้นไตรมาส 1 เทิร์นอะราวด์ หลังบุ๊กกำไรพิเศษ 550 ลบ. ขายธุรกิจร้านอาหารเชียงใหม่ และธุรกิจพัดลม พร้อมเดินหน้าลุยธุรกิจพลังงานและสาธารณูปโภคหนุนรายได้อนาคต
10 พ.ค. 2565

ผู้สื่อข่าวรายงานว่าวันนี้ (10 เม.ย. 2565) ราคาหุ้น บริษัท แอดวานซ์ คอนเนคชั่น คอร์ปอเรชั่น จำกัด (มหาชน)  หรือ ACC ณ เวลา 16:21 น. อยู่ที่ระดับ 1.30 บาท เพิ่มขึ้น 0.07 บาท หรือ 5.69% โดยทำจุดสูงสุดที่ 1.44 บาท และทำจุดต่ำสุดที่ 1.23 บาท ด้วยมูลค่าการซื้อขาย 12.46 ล้านบาท

นางสุพิน ศิริโภค รองประธานกรรมการ คนที่ 2 ของ ACC ได้ดึง นายอนุโรจน์ เสนีย์ประกรณ์ไกร มาร่วมบริหาร เพื่อนำ ACC เข้าสู่ยุคใหม่โดยมุ่งเน้นธุรกิจด้านพลังงานและสาธารณูปโภค โดยทำให้บริษัทฯ มั่นใจว่าปีนี้ทำกำไรเติบโตต่อเนื่อง หลังจากบริษัทฯ ได้จัดการปัญหาที่เคยมีเสร็จเรียบร้อยไปแล้วก่อนหน้า จากการขายธุรกิจร้านอาหารเชียงใหม่ และธุรกิจพัดลมออกไป ทำให้ได้รับเงินเข้าบริษัทมูลค่ากว่า 550 ล้านบาทในไตรมาส 1/2565 ครบถ้วนแล้วเชื่อว่าจะเริ่มเห็นช่วงไตรมาสแรกเทิร์นอะราวด์ และได้มีการนำเงินไปต่อยอดธุรกิจหลักที่เติบโตในการรับเศรษฐกิจ